Diari Oficial de la Generalitat Valenciana


Sumari del DOGV 5522, del 29-05-2007 (2007/6970)

RESOLUCIÓ de 21 de maig de 2007, del director gerent de l'Agència Valenciana de Salut, per la qual adjudica ajudes per a estudis d'investigació en matèria de qualitat assistencial i sistemes d'informació.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5522

Data del DOGV
:   29-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6970


Data del document
:   21-05-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * institució pública
    * cura d'infermeria
    * suport econòmic
    * projecte d'investigació
    * sistema d'informació
    * cura de la salut
    * societat sense fins de lucre
    * centre d'investigació
    * ajuda pública

RESOLUCIÓ de 21 de maig de 2007, del director gerent de l'Agència Valenciana de Salut, per la qual adjudica ajudes per a estudis d'investigació en matèria de qualitat assistencial i sistemes d'informació. [2007/6970]
L'Orde de 27 de febrer de 2007 (DOCV número 5467, de 9 de març) va convocar ajudes de la Direcció General de Qualitat i Atenció al Pacient per a finançar estudis d'investigació en matèria de qualitat assistencial i sistemes d'informació, i va establir les bases reguladores per a la concessió de les ajudes.
En els pressupostos de la Generalitat Valenciana per a l'exercici 2007, hi ha una dotació de 150.000 euros en el programa pressupostari 24.47.64.9304324.83.NV, «Anàlisi i avaluació de l'atenció al pacient», de la Direcció General de Qualitat i Atenció al Pacient, codi de línia T4509000.
Les entitats representades pel personal investigador que s'allisten al final han sol·licitat ajudes per a finançar estudis d'investigació específics sobre qualitat assistencial i sistemes d'informació en els termes previstos en l'orde de la convocatòria.
Atesa la normativa general i examinats els projectes d'investigació aportats, objecte de la convocatòria.
Vista la proposta de la comissió avaluadora de les ajudes, que va avaluar els projectes d'investigació individualment, seguint els criteris de selecció establits en la base novena de l'annex de l'orde, i va determinar les prioritats i necessitats per mitjà de la ponderació dels criteris per a la concessió d'ajuda, va procurar garantir l'eficàcia i l'eficiència de les actuacions en matèria qualitat assistencial i va ajustar les possibles ajudes als recursos previstos per a 2007, sobre els expedients de sol·licitud d'ajudes presentats, resolc:
Primer
Concedir les ajudes per a finançar els estudis d'investigació corresponents a l'any 2007 que s'allisten en l'annex per les quantitats indicades, a les entitats representades pel personal investigador, per a contribuir al finançament de projectes d'investigació específics sobre qualitat assistencial, com s'indiquen en l'annex d'esta resolució, per un import total de 150.000 euros.
Segon
Els beneficiaris de les beques han d'enviar a la Direcció General de Qualitat i Atenció al Pacient la memòria final del projecte, en la qual han d'incloure una memòria detallada de la investigació, i també un resum, juntament amb una llista detallada de les despeses totals, ajustada al model IV, que els facilita la Direcció General de Qualitat i Atenció al Pacient. També han d'enviar les separates de publicacions o comunicacions a congressos, si n'hi ha. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com a resultat d'una ajuda d'investigació, s'ha de consignar l'origen del finançament, i se n'ha d'enviar a la Direcció General de Qualitat i Atenció al Pacient un exemplar de la publicació, amb l'esment del número d'expedient. També s'han d'enviar a la Direcció General de Qualitat i Atenció al Pacient les publicacions que es produïsquen com a conseqüència de l'ajuda després de la presentació de la memòria
Tercer
S'ha de notificar a totes les persones interessades esta resolució, que posa fi a la via administrativa. S'hi pot interposar un recurs contenciós administratiu, en el termini de dos mesos comptats des de l'endemà de la notificació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i també en els articles 10 i concordants de la Llei 29/1998,de 13 de juliol, reguladora de la Jurisdicció Contenciosa Administrativa, o qualsevol altre recurs que hom estime pertinent per a la defensa dels seus interessos.
València, 21 de maig de 2007. El director gerent de l'Agència Valenciana de Salut: Manuel Cervera Taulet.